**6. Mogućnosti korištenja multimedije u provedbi edukativnih programa**

Zdenka Šinkić, informatičarka

Hrvatski povijesni muzej, Informacijsko-dokumentacijski odjel

z.sinkic@hismus.hr

Multimedija je način komuniciranja u kojemu se koristi više načina prikaza podataka. Ti načini prikaza podataka uključuju zvuk, sliku, video, animaciju. Sve više ljudi koristi multimedijalne sadržaje kako bi na lakši način drugima prikazali neki sadržaj, educirali se ili zabavili. Posjetitelji muzeja mogu osim stručnih i interaktivnih vodstava po tekućoj izložbi odabrati i uključiti se u neki od ponuđenih edukativnih programa. U Hrvatskom povijesnom muzeju broj radionica je svake godine u porastu, a teme su raznolike i prilagođene svim kategorijama posjetitelja.

U teorijskom dijelu radionice pobliže će se predstaviti mogućnosti korištenja multimedije u provedbi edukativnih programa, što je zajedničko u korištenju multimedije unutar AKM zajednice, dok će u praktičnom dijelu sudionici moći sami analizirati različite multimedijske projekte. Vrlo bitan segment za uporabu multimedijalnih sadržaja je evaluacija kojom zapravo određujemo njihovu uporabu u budućim edukativnim programima. Cilj radionice je potaknuti sudionike AKM zajednice da nakon analize multimedijskih projekata naprave bolji odabir i uporabu multimedijalne tehnike u provedbi edukativnih programa.